CELEX: 32020R2132
Language: ro
Date: 2020-12-17 00:00:00
Title: Regulamentul (UE) 2020/2132 al Consiliului din 17 decembrie 2020 de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 430/5
               
            
         REGULAMENTUL (UE) 2020/2132 AL CONSILIULUI
         din 17 decembrie 2020
         de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Regulamentul (UE) 2020/123 al Consiliului (1) stabilește, pentru anul 2020, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia. Acesta a stabilit posibilități de pescuit până la 31 octombrie 2020 pentru merluciul norvegian și capturile accidentale asociate din diviziunea 3a a Consiliului Internațional pentru Explorarea Apelor Maritime (ICES) și din apele Uniunii din diviziunea ICES 2a și subzona ICES 4.
                  
               
                     (2)
                  
                  
                     Regulamentul (UE) 2020/1579 al Consiliului (2) a modificat Regulamentul (UE) 2020/123 pentru a stabili posibilități de pescuit preliminare care să acopere perioada de la 1 noiembrie 2020 până la 31 decembrie 2020 pentru merluciul norvegian și capturile accidentale asociate din diviziunea ICES 3a și din apele Uniunii din diviziunea ICES 2a și subzona ICES 4 (denumite în continuare „posibilitățile de pescuit preliminare”).
                  
               
                     (3)
                  
                  
                     Deoarece posibilitățile de pescuit preliminare acoperă doar două luni din anul de pescuit, care începe la 1 noiembrie și se încheie la 31 octombrie, ele au fost stabilite cu mult sub avizele ICES privind capturile anuale.
                  
               
                     (4)
                  
                  
                     Sezonul de pescuit pentru merluciul norvegian se întinde de obicei din septembrie până în ianuarie, cu un vârf din octombrie până în decembrie. Cele mai recente date de captură prezentate Comisiei indică faptul că în luna octombrie 2020 au fost capturate peste 21 000 de tone de merluciu norvegian. Extrapolarea acestor cifre în conformitate cu modelele istorice de captură ale pescuitului de merluciu norvegian indică o mare probabilitate ca posibilitățile de pescuit preliminare să se epuizeze în curând și să nu fie, prin urmare, suficiente pentru a acoperi activitatea de pescuit până la finele anului. Pentru a se evita întreruperea activităților de pescuit pentru acest stoc înainte de finele anului 2020, este deci oportun să se adapteze posibilitățile de pescuit preliminare în conformitate cu cele mai recente estimări, rămânând în același timp în deplină conformitate cu avizul ICES.
                  
               
                     (5)
                  
                  
                     Prin urmare, Regulamentul (UE) 2020/123 trebuie să fie modificat în consecință.
                  
               
                     (6)
                  
                  
                     Posibilitățile preliminare de pescuit ajustate ar trebui să se aplice începând cu 1 noiembrie. O astfel de aplicare retroactivă nu afectează principiul securității juridice și al protecției încrederii legitime, întrucât posibilitățile de pescuit în cauză au crescut.
                  
               
                     (7)
                  
                  
                     Întrucât posibilitățile preliminare de pescuit acoperă perioada cuprinsă între 1 noiembrie și 31 decembrie 2020, prezentul regulament trebuie să intre în vigoare imediat după publicare.
                  
               
                     (8)
                  
                  
                     Regatul Unit a fost consultat în conformitate cu articolul 130 alineatul (1) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (3),
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) 2020/123
            Regulamentul (UE) 2020/123 se modifică în conformitate cu anexa la prezentul regulament.
         
         
            Articolul 2
            Intrarea în vigoare și perioada de aplicare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 noiembrie 2020 până la 31 decembrie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2020.
            
               
                  Pentru Consiliu
               
               
                  Președintele
               
               S. SCHULZE
            
         
         
            (1)  Regulamentul (UE) 2020/123 al Consiliului din 27 ianuarie 2020 de stabilire, pentru anul 2020, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 25, 30.1.2020, p. 1).
         
            (2)  Regulamentul (UE) 2020/1579 al Consiliului din 29 octombrie 2020 privind stabilirea, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2020/123 în ceea ce privește anumite posibilități de pescuit în alte ape (JO L 362, 30.10.2020, p. 3).
         
            (3)  JO L 29, 31.1.2020, p. 7.
      
      
         
            ANEXĂ
            În anexa IA la Regulamentul (UE) 2020/123, tabelul privind posibilitățile de pescuit pentru merluciu norvegian și capturi accidentale asociate din diviziunea ICES 3a și apele Uniunii din diviziunea ICES 2a și din subzona ICES 4 se înlocuiește cu următorul text:
            
               
                           „Specie:
                        
                        
                           Merluciu norvegian și capturi accidentale asociate
                        
                        
                           Zona:
                        
                        
                           3a; apele Uniunii din zonele 2a și 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Perioada
                        
                        
                           1 noiembrie 2019-31 octombrie 2020
                        
                        
                            
                        
                        
                           1 noiembrie 2020-31 decembrie 2020
                        
                        
                            
                        
                        
                            
                        
                        
                           TAC analitică
                        
                     
                           Danemarca
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Articolul 3 din Regulamentul (CE) nr. 847/96 nu se aplică
                        
                     
                           Germania
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Articolul 4 din Regulamentul (CE) nr. 847/96 nu se aplică
                        
                     
                           Țările de Jos
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Uniunea
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norvegia
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Insulele Feroe
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           TAC
                        
                        
                           Nu se aplică
                        
                        
                            
                        
                        
                           Nu se aplică
                        
                        
                            
                        
                        
                            
                        
                        
                            
                        
                     
            
               ((*))  Până la 5 % din cotă poate consta din capturi accidentale de eglefin și merlan (OT2/*2A3A4). Capturile accidentale de eglefin și merlan calculate în cadrul cotei în conformitate cu prezenta dispoziție și capturile accidentale de specii calculate în cadrul cotei în temeiul articolului 15 alineatul (8) din Regulamentul (UE) nr. 1380/2013 nu pot depăși, în total, 9 % din cotă.
            
               ((**))  Cota poate fi pescuită exclusiv în apele Uniunii din zonele ICES 2a, 3a și 4.
            
               ((***))  Cota Uniunii poate fi pescuită numai în perioada 1 noiembrie 2019-31 octombrie 2020.
            
               ((****))  Se utilizează o sită de sortare.
            
               ((*****))  Se utilizează o sită de sortare. Include maximum 15 % capturi accidentale inevitabile (NOP/*2A3A4), de calculat în cadrul acestei cote.
            
               ((******))  Cota Uniunii poate fi pescuită în perioada 1 noiembrie 2020-31 decembrie 2020.”